Martin Eyjólfsson , skrifstofustjóri alþjóða - og öryggisskrifstofu utanríkisráðuneytisins og fyrrverandi sendiherra Íslands í Berlín , var í gær sæmdur stórriddarakrossi þýska sambandslýðveldisins . Það var Dietrich Becker , sendiherra Þýskalands á Íslandi , sem sæmdi Martin viðurkenningunni . Martin Eyjólfsson var skipaður sendiherra Íslands í Berlín árið 2016 og gegndi því embætti þar til í ágúst á þessu ári en á þeim tíma gekkst sendiráðið fyrir margvíslegum viðburðum , ekki síst á menningarsviðinu . Auk þess er skemmst að minnast vel heppnaðra heimsókna Angelu Merkel , kanslara Þýskalands , og Frank-Walter Steinmeier , forseta Þýskalands , hingað til lands í sumar en sendiráðið í Berlín átti ríkan þátt í skipulagningu þeirra . Riddararkossinn ( þ . Großes Verdienstkreuz ) er æðsta viðurkennning þýska sambandslýðveldisins en hún er veitt bæði þýskum og erlendum ríkisborgurum fyrir framlag til stjórnmálalegrar , menningalegrar eða efnahagslegrar uppbyggingar Þýskalands . Fáum Íslendingum hefur hlotnast þessi heiður hingað til .